17.6.2022
EL
Επίσημη Εφημερίδα της Ευρωπαϊκής Ένωσης
L 163/185
51) «προσβάσιμη οντότητα» (reachable party): οντότητα η οποία: α) διαθέτει BIC· β) ορίζεται ως τέτοια από κάτοχο ΕΛΜ του TIPS ή από επικουρικό σύστημα που τηρεί τεχνικό λογαριασμό ΕΣ του TIPS· γ) είναι ανταποκριτής, πελάτης ή υποκατάστημα κατόχου ΕΛΜ του TIPS ή συμμετέχων επικουρικού συστήματος• ή ανταποκριτής, πελάτης ή υποκατάστημα συμμετέχοντος επικουρικού συστήματος που τηρεί τεχνικό λογαριασμό ΕΣ του TIPS· και δ) είναι προσβάσιμη μέσω του TIPS και μπορεί να υποβάλλει και να λαμβάνει εντολές μεταφοράς μετρητών είτε μέσω του κατόχου ΕΛΜ του TIPS ή επικουρικού συστήματος που τηρεί τεχνικό λογαριασμό ΕΣ του TIPS είτε απευθείας, εάν διαθέτει εξουσιοδότηση από τον κάτοχο ΕΛΜ του TIPS ή το εν λόγω σύστημα· 52) «διαδικασία διακανονισμού επικουρικού συστήματος του διακανονισμού σε συνεχή χρόνο» (διαδικασία διακανονισμού ΕΣ του ΔΣΧ) (Real-time gross settlement ancillary system settlement procedure – RTGS AS settlement procedure): μία εκ των υπηρεσιών ενός φάσματος ειδικών, προκαθορισμένων υπηρεσιών υποβολής και διακανονισμού εντολών μεταφοράς ΕΣ που σχετίζονται με τον διακανονισμό ΕΣ σε ΕΛΜ του ΔΣΧ, σε υπολογαριασμούς και σε τεχνικούς λογαριασμούς ΕΣ του ΔΣΧ· 53) «τεχνικός λογαριασμός επικουρικού συστήματος του διακανονισμού σε συνεχή χρόνο» (τεχνικός λογαριασμός ΕΣ του ΔΣΧ) (Real-time gross settlement ancillary system technical account – RTGS AS technical account): λογαριασμός ο οποίος τηρείται από ΕΣ ή από ΚΤ στην οικεία συνιστώσα του TARGET για λογαριασμό του ΕΣ και ο οποίος χρησιμοποιείται στο πλαίσιο διαδικασίας διακανονισμού ΕΣ του ΔΣΧ· 54) «αίτημα ανάκλησης» (recall request): μήνυμα με το οποίο κάτοχος ΕΛΜ του ΔΣΧ ή κάτοχος ΕΛΜ του TIPS ζητεί την επιστροφή του ποσού διακανονισθείσας εντολής πληρωμής ή εντολής άμεσης πληρωμής, αντίστοιχα· 55) «εντολή μεταφοράς ρευστότητας βάσει κανόνων» (rule-based liquidity transfer order): εντολή μεταφοράς ρευστότητας η οποία ενεργοποιείται συνεπεία: α) παραβίασης προκαθορισμένου κατώτατου ή ανώτατου ορίου υπολοίπου σε ΚΛΜ ή ΕΛΜ του ΔΣΧ· ή β) ανεπάρκειας κεφαλαίων για την κάλυψη επειγουσών εντολών πληρωμής, εντολών μεταφοράς ΕΣ ή εντολών πληρωμής υψηλής προτεραιότητας που βρίσκονται σε σειρά αναμονής σε ΕΛΜ του ΔΣΧ• 56) «ομάδα λογαριασμών τράπεζας διακανονισμού» (settlement bank account group): κατάλογος ΕΛΜ του ΔΣΧ και/ή υπολογαριασμών που ορίζονται στο πλαίσιο του διακανονισμού επικουρικού συστήματος το οποίο χρησιμοποιεί διαδικασίες διακανονισμού ΕΣ του ΔΣΧ• 57) «τράπεζα διακανονισμού» (settlement bank): κάτοχος ΕΛΜ του ΔΣΧ του οποίου ο ΕΛΜ του ΔΣΧ ή ο υπολογαριασμός χρησιμοποιείται για τον διακανονισμό εντολών μεταφοράς ΕΣ τις οποίες υποβάλλει ΕΣ που χρησιμοποιεί τις διαδικασίες διακανονισμού ΕΣ του ΔΣΧ· 58) «αναστολή» (suspension): η προσωρινά επιβαλλόμενη διακοπή της άσκησης των δικαιωμάτων και υποχρεώσεων συμμετέχοντος για χρονική περίοδο την οποία καθορίζει η ΚΤ του συμμετέχοντος· 59) «λογαριασμός TARGET» (TARGET account): οποιοσδήποτε λογαριασμός ανοίγεται σε συνιστώσα του TARGET· 60) «συνιστώσα του TARGET» (TARGET component system): οποιοδήποτε από τα συστήματα των ΚΤ που αποτελούν τμήμα του TARGET· 61) «συντονιστής του TARGET» (TARGET coordinator): πρόσωπο οριζόμενο από την ΕΚΤ με καθήκον να διασφαλίζει την καθημερινή διαχείριση της επιχειρησιακής λειτουργίας του TARGET, να διαχειρίζεται και να συντονίζει τις ενέργειες υπό μη φυσιολογικές συνθήκες και να συντονίζει τη διάχυση των πληροφοριών στους συμμετέχοντες· 62) «διαδικασία διακανονισμού επικουρικού συστήματος του διακανονισμού άμεσων πληρωμών του TARGET (TIPS)» (διαδικασία διακανονισμού ΕΣ του TIPS) [TARGET Instant Payment Settlement (TIPS) ancillary system settlement procedure – TIPS AS settlement procedure]: προκαθορισμένη υπηρεσία υποβολής και διακανονισμού εντολών μεταφοράς ρευστότητας και εντολών άμεσης πληρωμής που σχετίζονται με τον διακανονισμό ΕΣ σε ΕΛΜ του TIPS και σε τεχνικούς λογαριασμούς ΕΣ του TIPS· 63) «τεχνικός λογαριασμός επικουρικού συστήματος του διακανονισμού άμεσων πληρωμών του TARGET (TIPS)» (τεχνικός λογαριασμός ΕΣ του TIPS) [TARGET Instant Payment Settlement (TIPS) ancillary system technical account – TIPS AS technical account]: λογαριασμός τον οποίο τηρεί ΕΣ ή η ΚΤ στην οικεία συνιστώσα του TARGET για λογαριασμό του ΕΣ με σκοπό τη χρήση του από το ΕΣ για τον διακανονισμό άμεσων πληρωμών ή σχεδόν άμεσων πληρωμών στα βιβλία του· 64) «διαχειριστής διακανονισμού του TARGET» (TARGET settlement manager): πρόσωπο οριζόμενο από ΚΤ του Ευρωσυστήματος με καθήκον να παρακολουθεί τη λειτουργία της οικείας της συνιστώσας του TARGET· 65) «TARGET2-Securities» (T2S): το σύνολο των στοιχείων υλικού, λογισμικού και λοιπής τεχνικής υποδομής μέσω των οποίων το Ευρωσύστημα παρέχει στα ΚΑΤ και στις ΚΤ του Ευρωσυστήματος τις βασικές υπηρεσίες διακανονισμού συναλλαγών σε τίτλους, σε ουδέτερη και διασυνοριακή βάση, με παράδοση έναντι ταυτόχρονης πληρωμής σε χρήμα κεντρικής τράπεζας· 66) «τεχνική δυσλειτουργία του TARGET» (technical malfunction of TARGET): ελάττωμα ή βλάβη της τεχνικής υποδομής και/ή των συστημάτων ηλεκτρονικών υπολογιστών που χρησιμοποιούνται από συνιστώσα του TARGET ή οποιοδήποτε άλλο γεγονός καθιστά αδύνατη την εκτέλεση και ολοκλήρωση της επεξεργασίας εντολών μεταφοράς μετρητών στην οικεία συνιστώσα του TARGET σύμφωνα με τις επιμέρους σχετικές διατάξεις της παρούσας κατευθυντήριας γραμμής.